User:Rahamot Ullah

মো. রহমত উল্লাহ্

নরসিংদী জেলা ও শিবপুর উপজেলাধীন সবুজ পাহাড় এলাকার জয়নগর ইউনিয়নের ভেড়মারা গ্রামের এক আদর্শ মুসলিম পরিবারে তাঁর জন্ম। পিতার নাম- মোহাম্মদ আলী এবং মাতার নাম- মোসাম্মৎ রাবেয়া খাতুন। তাঁর জন্ম তারিখ ০৪ অক্টোবর ১৯৬৫।

আজকিতলা পুরাতন সরকারি প্রাথমিক বিদ্যালয়, জয়নগর আলহাজ্ব আফছার উদ্দীন উচ্চ বিদ্যালয়, শিবপুর পাইলট উচ্চ বিদ্যালয়, ঢাকা কলেজ ও চট্টগ্রাম বিশ্ববিদ্যালয়ে কেটেছে তাঁর প্রাতিষ্ঠানিক শিক্ষা জীবন। ছাত্রাবস্থায় লেখালেখির পাশাপাশি তিনি ছিলেন সংগঠক, উপস্থাপক, আবৃত্তিকার এবং বাংলাদেশ টেলিভিশনের বিতার্কিক ও বাংলাদেশ বেতারের খবর পাঠক।

তিনি বিভিন্ন স্থানীয় ও জাতীয় দৈনিক এবং সাপ্তাহিক পত্র-পত্রিকায় নিয়মিত লেখেন। ইতোমধ্যেই প্রকাশিত হয়েছে তাঁর বেশ কিছু বই। হয়েছেন পুরস্কৃত। তিনি বাংলাদেশ বেতার ও বাংলাদেশ টেলিভিশন এর তালিকাভুক্ত গীতিকার। পেশায় শিক্ষক, নেশায় ছাত্র। প্রায়শই অংশ নেন বিভিন্ন টিভি টক-শো এবং সভা-সেমিনারে। অর্থাৎ একাধারে তিনি গল্পকার, ছড়াকার, গীতিকার, প্রাবন্ধিক, আলোচক এবং অধ্যক্ষ ও শিক্ষাবিদ। তাঁর বাবা ছিলেন একজন আদর্শ শিক্ষক ও স্বরচিত গজল গায়ক। মা ধর্মপ্রাণ গৃহিনী। আট ভাইবোনের মধ্যে তিনি চতুর্থ। এক পুত্র ও এক কণ্যা সন্তানের জনক।